**KLAIPĖDOS ŠEIMOS TARYBOS POSĖDŽIO**

**PROTOKOLAS**

**Posėdis vyko**: 2015-01-14

**Posėdžio laikas**: 15:30 ─ 17:00 val.

**Posėdyje dalyvavę Šeimos tarybos nariai**: Kristina Paulikė, asociacijos Vakarų Lietuvos tėvų forumo pirmininkė; Gražina Aurylienė, Klaipėdos miesto savivaldybės administracijos Vaiko teisių apsaugos skyriaus vedėja; Vytautas Paulikas, labdaros ir paramos fondo „3 milijonai“ steigėjas; Vytenis Simanaitis, VšĮ „Šeimų universitetas“ moderatorius; Lina Skrupskelienė, Klaipėdos miesto savivaldybės tarybos Strateginės plėtros komiteto narė; Regina Ševelkaitienė, VšĮ Informacijos ir paramos gausiai šeimai centro direktorė; Darius Rekis, asociacijos „Mano miestas Klaipėda“ švietimo grupės vadovas; Mindaugas Radušis, BĮ Klaipėdos pedagoginės psichologinės tarnybos psichologas.

**Posėdžio sekretorė**: Klaipėdos miesto savivaldybės administracijos Vaiko teisių apsaugos skyriaus vyr. specialistė Dovilė Godelytė.

**Darbotvarkė:**

1. Vaikų, netekusių tėvų globos, situacijos Klaipėdos mieste pristatymas ir aptarimas.

**1.SVARSTYTA:** Vaikų, netekusių tėvų globos, situacijos Klaipėdos mieste pristatymas ir aptarimas.

Vaiko teisių apsaugos skyriaus vedėja pristatė vaikų, netekusių tėvų globos situaciją Klaipėdos mieste. Pristatymo metu pateikta informacija ir apie socialinės rizikos šeimose augančius vaikus, šioms šeimoms bei jose augantiems vaikams teikiamas socialines paslaugas. Šeimos tarybos nariai taip pat supažindinti su globojamų vaikų situacija Klaipėdos mieste, pateikta informacija ir įvairūs statistiniai duomenys apie globojamus ir įvaikintus vaikus, globotinius, kuriems globa nustatyta ir tėvų prašymu, šiems išvykus į užsienį. Vaiko teisių apsaugos skyriaus vedėja atsakė į Šeimos tarybos narių pateiktus klausimus.

Šeimos tarybos nariai svarstė, ar nebūtų galimybės iš savivaldybės biudžeto skirti papildomą globėjams. Kristinos Paulikės teigimu, toks apmokėjimas kai kuriose savivaldybėse egzistuoja. Bendru sutarimu nuspręsta Šeimos tarybos vardu kreiptis į Merą ir savivaldybės tarybą, prašant inicijuoti tokios galimybės svarstymą.

**NUTARTA:**

1. Parengti raštą Klaipėdos miesto merui/miesto Tarybai dėl papildomo apmokėjimo globėjams skyrimo.
2. Informaciją apie globą ir įvaikinimą išsiųsti Šeimos taryboje nevyriausybines organizacijas atstovaujantiems nariams.
3. Parengti 2014 m. Šeimos tarybos posėdžiuose svarstytų klausimų suvestinę.
4. Artimiausiame posėdyje svarstyti vaikų/jaunimo darbo teisinius aspektus.

Pirmininkė Kristina Paulikė

Posėdžio sekretorė Dovilė Godelytė

**PRIDEDAMA. 2014 m. Šeimos taryboje svarstytų klausimų suvestinė.**

|  |  |  |
| --- | --- | --- |
| **Posėdžio data** | **Svarstyta** | **Nuspręsta** |
| **2014-06-11** | 1. Dėl Šeimos tarybos pirmininko ir pavaduotojo rinkimo bei vieno iš narių keitimo.  2. Dėl kitų Šeimos taryboje nagrinėjamų klausimų. | 1. Trylikai komisijos narių balsavus „UŽ“ Šeimos tarybos pirmininke išrinkta asociacijos Vakarų Lietuvos tėvų forumo pirmininkė Kristina Paulikė.  2. Trylikai komisijos narių balsavus „UŽ“ Šeimos tarybos pirmininko pavaduotoju išrinktas BĮ Klaipėdos pedagoginės psichologinės tarnybos psichologas Mindaugas Radušis.  Artimiausiame Šeimos tarybos narių posėdyje (2014 m. liepos 2 d.) svartyti šiuos klausimus:  1.Dėl vaikų vasaros užimtumo (į posėdį pakviesti Švietimo skyriaus atstovus);  2.Dėl vaikų saugumo prie vandens telkinių (į posėdį pakviesti BĮ „Klaipėdos paplūdimiai“ atstovą). |
| **2014-07-02** | 1.Dėl vaikų priežiūros prie vandens telkinių.  2. Dėl vaikų vasaros užimtumo. | 1.VšĮ „Klaipėdos paplūdimiai“ pasiūlyti tiek paplūdimiuose, tiek žiniasklaidos priemonėse kuo daugiau viešinti informaciją apie vaikų saugumą paplūdimiuose.  2.Rekomenduoti Klaipėdos miesto savivaldybės administracijos Švietimo skyriui pavesti mokykloms organizuoti prevencines akcijas dėl saugaus elgesio prie vandens telkinių.  3.Rekomenduoti VšĮ „Klaipėdos paplūdimiai“ reglamentuoti draudžiančiuosius ir leidžiančiuosius ženklus prie vandens telkinių.  1.Siūlyti Klaipėdos miesto savivaldybės administracijos Švietimo skyriui susisteminti informaciją galimam miesto laisvalaikio žemėlapiui bei parengti atskirą priedą apie vaikų vasaros užimtumo galimybes.  2.Miesto Tarybai formuojant kitų metų biudžetą, teikti pasiūlymus dėl vaikų vasaros atostogų finansavimo. |
| **2014-10-01** | Dėl tolimesnių Šeimos tarybos klausimų | Kitame Šeimos tarybos posėdyje išsamiau panagrinėti šiuos klausimus:  1.Dėl vaikų žaidimų aikštelių prie įstaigų (pasikviesti asmenis, atsakingus už naujų projektų mieste įgyvendinimą).  2.Dėl socialiai atsakingų įstaigų rinkimo. |
| **2014-11-19** | 1.Dėl vaikų žaidimų aikštelių prie įstaigų įrengimo (dalyvavo Klaipėdos miesto savivaldybės tarybos narė Ramunė Staševičiūtė).  2.Dėl šeimai draugiškos įstaigos rinkimo.  3.Dėl 2015 m. (Senjorų metams) skirtų Šeimos tarybos pasiūlymų. | Rekomendacijas dėl vaikų žaidimų aikštelių įrengimo išsiųsti Architektų sąjungai. Praėjus kuriam laikui, pasiteirauti, ar atsižvelgiama į rekomendacijas.  Suderinus sąlygas su dienraščiu „Vakarų ekspresas, planuoti 2015 m. balandžio mėnesį paskelbti konkursą, o gegužės mėnesį – jo nugalėtojus.  Siūlymus dėl Šeimos tarybos pateiktų pasiūlymų Senjorų metams pateikti Socialinės paramos skyriui.  Artimiausiame posėdyje Vaiko teisių apsaugos skyriaus vedėjai pristatyti situaciją apie vaikus, netekusius tėvų globos, Klaipėdos mieste. |